《送刘御史子深之南京》
明代·曹义

蓟门官树带烟微，载酒临岐巳夕晖。奏最才朝金阙下，承恩又向石城归。

尘清紫陌嘶骢马，花落红亭点绣衣。关路遥知明到处，豺狼从此迹应稀。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。